CELEX: 62013TB0393
Language: fi
Date: 2015-04-14 00:00:00
Title: Asia T-393/13: Unionin yleisen tuomioistuimen määräys 14.4.2015 – SolarWorld ja Solsonica v. komissio (Polkumyynti — Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonti — Väliaikainen polkumyyntitulli)

22.6.2015   
            
            
               FI
            
            
               Euroopan unionin virallinen lehti
            
            
               C 205/32
            
         Unionin yleisen tuomioistuimen määräys 14.4.2015 – SolarWorld ja Solsonica v. komissio
   (Asia T-393/13) (1)
   
   ((Polkumyynti - Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonti - Väliaikainen polkumyyntitulli))
   (2015/C 205/42)
   Oikeudenkäyntikieli: englanti
   
      Asianosaiset
   
   
      Kantajat: SolarWorld AG (Bonn, Saksa) ja Solsonica SpA (Cittaducale, Italia) (edustajat: asianajaja L. Ruessmann ja solicitor J. Beck)
   
      Vastaaja: Euroopan komissio (asiamiehet: J.-F. Brakeland ja T. Maxian Rusche)
   
      Oikeudenkäynnin kohde
   
   Yhtäältä väliaikaisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa ja tämän Kiinan kansantasavallasta peräisin olevan tai lähetetyn tuonnin kirjaamisvelvoitteesta annetun asetuksen (EU) N:o 182/2013 muuttamisesta 4.6.2013 annetun komission asetuksen (EU) N:o 513/2013 (EUVL L 152, s. 5) kumoaminen siltä osin kuin mainittujen väliaikaisten tullien taso vahvistettiin ajanjaksolla 6.6.–5.8.2013 tasolle, joka ei poista polkumyyntiä eikä vahinkoa, ja toisaalta vaatimus, että jäsenvaltioiden tulliviranomaiset velvoitetaan soveltamaan polkumyyntitulleja täysimääräisinä 6.6.2013 alkaen ja kolmanneksi komission sopimuksen ulkopuoliseen vastuuseen perustuva vaatimus korvata vahinko, jonka kantajille väitetään aiheutuneen asetuksella N:o 513/2013 asetettujen väliaikaisten polkumyyntitullien soveltamisesta ajanjaksolla 6.6.–5.8.2013
   
      Määräysosa
   
   
               1)
            
            
               SolarWorld AG:n ja Solsonica SpA:n toinen vaatimus siitä, että jäsenvaltioiden tulliviranomaiset velvoitetaan soveltamaan Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa ja tämän Kiinan kansantasavallasta peräisin olevan tai lähetetyn tuonnin kirjaamisvelvoitteesta annetun asetuksen (EU) N:o 182/2013 muuttamisesta 4.6.2013 annetun komission asetuksen (EU) N:o 513/2013 1 artiklan 2 kohdan ii alakohdassa säädettyjä polkumyyntitulleja 6.6.2013 alkaen, jätetään tutkimatta, koska sen tutkittavaksi ottamisen edellytykset selvästi puuttuvat.
            
         
               2)
            
            
               Lausunnon antaminen asetusta N:o 513/2013 koskevasta kumoamisvaatimuksesta ja vahingonkorvausvaatimuksesta raukeaa.
            
         
               3)
            
            
               SolarWorld ja Solsonica vastaavat omista oikeudenkäyntikuluistaan ja kolmasosasta Euroopan komission oikeudenkäyntikuluja. Komissio vastaa kahdesta kolmasosasta omia oikeudenkäyntikulujaan.
            
         
      (1)  EUVL C 274, 21.9.2013.